Companiile farmaceutice lucrează la noi vaccinuri. Novavax: Serul are o eficiență de 86% împotriva variantei britanice a virusului.
Companiile farmaeutice dau explicații în fața UE pentru întârzierile livrărilor de vaccin. AstraZeneca a spus că va recupera întârzierile, pentru că va fi construită o fabrică de vaccin în Germania. CEO-ul Novavax anunță că vaccinul produs de companie are o eficiență de 86% împotriva tulpinii britanice.
Şefii companiilor farma au fost chemaţi să dea explicaţii pentru întârzierile în livrarea de vaccin. Obiectivul Uniunii Europene rămâne să vaccineze 70% din populaţia adultă până în vară.Stella Kyriakides, comisar european pentru Sănătate și Siguranță Alimentară: "Predictabilitatea din jurul livrărilor este esențială pentru o distribuire eficientă. Împreună cu statele membre, lucrăm 24/7 și facem tot ce putem să ne asigurăm că livrarea făcută de companii este făcută prin acordul nostru."Nici nu începuseră ţările europene bine campaniile de vaccinare, că AstraZeneca a şi anunţat că nu va livra decât 30% din dozele de vaccin pe care le promisese. Șefii companiei au spus că vor recupera, pentru că vor construi o fabrică de vaccin în Germania.Pascal Soriot, CEO AstraZeneca: "Pe partea clinică, cercetătorii noștri desfășoară studii la nivel mondial pentru a testa o platformă de vaccinare împotriva noilor tulpini. Sunt încrezător că vom putea împărtăși datele noastre curând."Stephane Bancel, CEO-ul Moderna, a anunţat că lucrează neîncetat la o nouă versiune a vaccinului, pentru tulpinile emergente. Şi CureVac are veşti bune. Este la finalul fazei a treia de testare, iar Novavax anunţă că rezultatele testării de până acum a vaccinului sunt foarte bune.Stan Erck, CEO Novavax: "Luna trecută am raportat rezultatele unui studiu în faza a treia în Marea Britanie cu eficacitate de 96% împotriva tulpinii originale și cu 86% împotriva tulpinii din Marea Britanie.".